Kari Øyre Slind

Kari Øyre Slind (født 1991) er en norsk langrennsløper som representerer Oppdal IL. Hun er yngre søster av tvillingsøstrene Astrid og Silje Øyre Slind, som også er langrennsløpere.

 Idrettskarriere 
I 2008 vant hun gull på 5 km i junior-NM, på tiden 12.18,8.Østlandets blad - Sølv og bronse i junior-NM Samme år fikk hun bronse ved Spar Cup i langrenn, i klassen K17 år.Vind IL - Spar Cup langrenn 2008 (Google cache)

I 2009 vant hun gull på sprint fri teknikk i junior-NM, i klassen 18 år.Opdalingen – NM-suksess for søstre

I mars 2010 deltok hun i Junior-NM på ski, her ble det 5.-plass på 15 km klassisk og sølv på 5 km fristil. I tillegg fikk hun gull på 4x3,75 km stafett, da hun deltok på Sør-Trøndelags førstelag sammen Anne Kjersti Kalvå, Silje Dahl Benum og Tine Aagaard.Junior-NM 2010 - Start- og resultatlister, langrenn  Samme år debuterte hun også i verdenscupen, i sprint i Drammen.OPP.no - Et kick å gå verdenscup 

Ved junior-VM 2010 fikk hun bronse på sprint og gull på stafetten sammen med Heidi Weng, Tuva Toftdahl og Ingvild Flugstad Østberg.NRK.no – Norsk stafettsuksess i junior-VM I januar 2011 deltok hun i junior-VM i Estland, denne gangen ble det sølv på 5 km fri teknikk, og på klassisk sprint.NRK.no – Jeg tror nesten ikke at jeg har skjønt det ennå Norge vant også gull på 4 x 3,3 km stafett, der hun gikk sammen med Ragnhild Haga, Martine Ek Hagen og Heidi Weng. I tillegg kom hun på 6.-plass på jaktstarten. 

Hun deltok på Oppdals stafettlag ved Norgesmesterskapet på ski 2012, der de kom på 4.-plass på 3 x 5 km. Året etter, ved Norgesmesterskapet på ski 2013 i januar, fikk hun bronse på 3 x 5 km stafett. Hun ble også tatt ut til U23-VM på ski 2013, der hun fikk bronse på 15 km skiathlon, bak Ragnhild Haga og Debora Agreiter. 

Ved Norgesmesterskapet på ski 2015 vant Oppdal 3 x 5 km stafett, med alle tre søstrene Øyre Slind på laget. I tillegg kom hun på 5.-plass på lagsprint fri teknikk og 6.-plass på 30 km klassisk. 

Under NM 2017 del to på Gålå fikk hun sølvmedaljer både på 5 km fristil og 30 km klassisk, på begge distanser vant Marit Bjørgen.

Slind ble rangert som nummer 447 på listen over de tusen beste idrettsutøverne i Trøndelag i avisa Nidaros sin kåring i 2022.

I 2021 ble hun tilknyttet langløpslaget Team Koteng Eidissen for å gå langløp i Ski Classics.

 Referanser 
Nidaros: Trøndersk idretts adelskalender 2022 (krever abonnement)

 Eksterne lenker 

 Norges skiforbund – Kari Øyre Slind

Kategori:Norske langrennsløpere
Kategori:Norgesmestere i langrenn
Kategori:Juniorverdensmestere i langrenn
Kategori:Deltakere under Ski-VM 2019
Kategori:Personer fra Oppdal kommune